TEHNIČKI ZADATAK

Za izbor ovlaštenih preduzeća za usluge DDD mjera(DERATIZACIJA, DEZINSEKCIJA, DEZINFEKCIJA I OSTALIH USLUGA PO POTREBI(DEVIPERACIJA,HEMIJSKOG TRETMANA KOROVA,..) na objektima benzinskih stanica G Petrola doo Sarajevo

Kabinet direktora Društva, HSE

Banja Luka, Novembar 2024. godine

PREDMET TEHNIČKOG ZADATKA

Raspisujemo tender za izbor ovlaštenog preduzeća koje će za potrebe G-Petrol d.o.o. Sarajevo (u daljem tekstu Društva) u narede 3 godine vršiti usluge iz oblasti deratizacije, dezinsekcije i dezinfekcije, kao i ostalih usluga po potrebi kao što su deviperitizacija i hemijsko uklanjanje korova.

Ponuđač mora imati odobrenja resornog Federalnog ministarstva. Djelatnost na terenu treba da se obavlja u skladu sa propisanim Zakonima a to su:- Zakona o zdravstvenoj zaštiti FBiH, člana 119. („Sl.novine FBiH“ broj 46/10) i Zakona o zaštiti stanovništva od zaraznih bolesti („Sl.novine FBiH“ broj 29/05), člana 9. stava 2., Pravilnik o načinu obavljanja obavezne dezinfekcije, dezinskecije i deratizacije ( Sl. Novine Federacije BiH br. 30 od 20.4.2016 godine).

Izabrano ovlašteno preduzeće biće u obavezi da prati važeće Zakone, Pravilnike i Uredbe iz gore navedenih oblasti i shodno tome obavještava HSE lice Društva o eventualnim promjenama.

Ovlašteno preduzeće koji dostavi najpovoljniju ponudu, uz ispunjene zakonskih uslova da je ovlašteno da se bavi navedenim djalatnostima, biće nosilac cjelokupnog obima posla.

OPIS AKTIVNOSTI ZA KOJE SE ANGAŽUJE OVLAŠTENO PREDUZEĆE

DEZINFEKCIJA obuhvata tretiranje dezinficijensom prilaznih površina, svih radnih površina i prostora .

DEZINSEKCIJA obuhvata tretiranje insekticidima muva, buba švaba, buba rusa i žutih mrava i izvodi se dva puta godišnje po izdatom nalogu (u proljeće i jesen) u skladu sa zakonskom regulativom.

DERATIZACIJA obuhvata suzbijanje miševa i pacova ekološkim preparatima i rodenticidima posljednje generacije uz obaveznu primjenu skrivalica i izvodi se dva puta godišnje po izdatom nalogu (u proljeće i jesen) u skladu sa zakonskom regulativom.

HEMIJSKI TRETMAN KOROVA obuhvata tretiranje korova herbicidima najnovije generacije (samo na redukovanim površinama) na prostorima gde je košenje korova nepristupačno ili neizvodljivo iz bilo kojeg bezbjednosnog razloga i izvodi se jednom godišnje u periodu vegetacije (u proljeće).

VANREDNI POSLOVI iz oblasti SANITARNOG INŽENJERINGA (krpelji, ose, stršljenovi, zmije,...) u slučaju potrebe povjerili bi se izvođaču uz prethodnu HITNU i obostranu pismenu saglasnost, definisanog zadatka i cijene usluge.

MINIMUM USLOVA KOJE TREBA DA ISPUNJAVA OVLAŠTENO PREDUZEĆE ZA OBAVLJANJE POSLOVA IZ OBLASTI DDD

Ovlaštena preduzeća za obavljanje navedenih aktivnosti moraju dostaviti sljedeće:

Rješenja resornog Federalnog ministarstva za obavljanje poslova DDD i hemijskog tretiranja korova;

Da preduzeće obavlja poslove u skladu sa Pravilnikom o načinu obavljanja obavezne deratizacije, dezinfekcije i dezinskecije Službene novine Federacije BiH, broj 30/16 od 20.04.2016.

Da su na spisku važećeg registra Federalnog ministarstva zdravlja za obavljanje DDD poslova u FBiH;

Referenc lista ( već obavljali poslove DDD na benzinskim stanicama u BiH);

Izabrani dobavljač je u obavezi sljedeće:

* Da na svaku benzinsku stanicu dostavi plan provođenja svake od DDD mjera za narednu godinu dana.

Plan treba da sadrži informacije o tome kada će se provesti mjera, kojim biocidnim sredstvom, ko je proveo i kada je uistinu proveo - ova zadnja se upisuje po provođenju, a sve ranije treba da su navedene i oštampane u planu.

* Pomenuti plan treba da je u vidu tabelarnog pregleda da se kod kontrola provođenja DDD mjera može tačno uočiti odstupanja od toga kada je mjera trebala biti provedena. Takođe, plan treba da ima dodatnu rubriku u koju se uvode i eventualno vanredno provedene mjere;
* Pored toga uz plan dobavljač treba da priloži tehničke listove za svako od biocidnih sredstava kojima se provodi određena mjera (biocidna sredstva, pritome, moraju biti odobrena/dozvoljena od strane entitetskog misistarstva zdravlja);
* Pored plana dobavljač je obavezan da na objektu na kojem provodi DDD mjere označi vidno naljepnicama mjesta na kojima je postavio zamke. Takođe zamke ne smiju biti „otvorene“ npr. ljepilo i otrov za štakore i miševe obavezno postaviti u odgovarajuće kutije I sl.

Na svakoj BS potrebno je da postoji tlocrt na kojem je dobavljač obavezan označiti mjesta na kojem su postavljene zamke, a ta mjesta označena na tlocrtu su na samom objektu označena naljepnicama u boji u vidu trokutića i kružića. Dobavljač tlocrte može dobiti od naručioca usluge.

Potrebno je dostaviti dokaz da je ovlašteno preduzeće ranije obavljalo poslove iz oblasti DDD za preduzeća koja se bave istom ili sličnom djelatnošću (benzinske stanice, skladišta,..) Ovlašteno preduzeće je u obavezi dostaviti listu preduzeća kod kojih su vršene navedene aktivnosti i usluge.

DINAMIKA IZVRŠAVANJA USLUGA

Na benzinskim stanicama predviđene mjere bi bile minimalno na sljedećem nivou:

1. Obavezna deratizacija 2 puta godišnje (proljeće i jesen) – zakonski regulisano;

2. Dezinsekcija u skladu sa internim standardom ili prema indikacijama (preventivno minimalno 4 puta godišnje za objekte sa kuhinjom, a bez kuhinje 2 puta godišnje);

3. Dezinfekcija u skladu sa internim standardom ili prema epidemiološkim indikacijama(objekti koji imaju kuhinju, svaka 2 mjeseca, a bez kuhinje svaka 3 mjeseca).

4. Hemijsko uništavanje korova i vandredni poslovi iz oblasti sanitarnog inžinjeringa prema POTREBI-POZIVU.

Navedena dinamika nije fiksna i može se povećavati ili smanjivati prema dogovoru sa HSE licem Društva. Ako važeći Zakoni i Pravilnici nalažu češće usluge onda je potrebno prilagoditi dinamiku u skladu sa zakonskom regulativom. Izabrani izvođač dužan je da obavijesti HSE lice Društva o promjeni dinamike koja je uslovljena promjenom Zakona ili Pravilnika. **U slučaju da Naručilac bude u zakonskom prekršaju jer nije izvršena usluga DDD mjera kako nalažu važeći Zakoni/Pravilnici, eventualno nastalu štetu/novčanu kaznu preuzeće na sebe Izvršilac radova.**

LISTA OBJEKATA NA KOJIMA ĆE SE VRŠITI NAVEDENE AKTIVNOSTI

|  |  |  |  |  |  |
| --- | --- | --- | --- | --- | --- |
| **Red. broj** | | **Objekti** | **Adrese** | **Pošta** | **Grad** |
| 1 | | Tuzla 1 | Industrijska br.1 | 75000 | Tuzla |
| 2 | | Tuzla 2 | Industrijska br. 4 | 75000 | Tuzla |
| 3 | | Tuzla 3 | Zmaja od Bosne bb | 75000 | Tuzla |
| 4 | | Srebrenik | Tuzlanski put bb | 75350 | Srebrenik |
| 5 | | Gračanica | Branilaca Kule grada bb | 75320 | Gračanica |
| 6 | | Špionica | Tuzlanski put bb | 75350 | Srebrenik |
| 7 | Tinja | Previle bb | 75357 | Tinja |
| 8 | Konjic | Radava bb | 88400 | Konjic |
| 9 | Čapljina | Hrvatskih branitelja bb | 88300 | Čapljina |
| 10 | Široki Brijeg | Klanac bb | 88220 | Široki Brijeg |
| 11 | Mostar 1 | Zalik bb | 88000 | Mostar |
| 12 | Mostar 2 | Maršala Tita bb | 88000 | Mostar |
| 13 | Mostar 3 | Bišće polje bb | 88000 | Mostar |
| 14 | Bihać 1 | Irfana Ljubijankića | 77000 | Bihać |
| 15 | Bihać 2 | Hasan Paše Predojevića bb | 77000 | Bihać |
| 16 | Cazin | Mala Lisa bb | 77220 | Cazin |
| 17 | Sarajevo 1 | Alipašina bb | 71000 | Sarajevo |
| 18 | Sarajevo 2 | Safeta Zajke 139 | 71000 | Sarajevo |
| 19 | Sarajevo 3 | Asima Ferhatovića bb | 71000 | Sarajevo |
| 20 | Sarajevo 4 | Bulevar Meše Selimovića bb | 71000 | Sarajevo |
| 21 | Sarajevo 5 | Kurta Schorka bb | 71000 | Sarajevo |
| 22 | Grude | Franje Tuđmana 58 | 88340 | Grude |
| 23 | Veljaci | Veljaci br. 296 | 88320 | Ljubuški |
| 24 | Doljani | Doljani b.b. | 88446 | Doljani |
| 25 | Gabela | Gabela Polje b.b. | 88306 | Gabela |

***Tabela 1***. Spisak objekata na kojima će se vršiti usluge DDD mjera

PONUDA

Ponuda se dostavlja u Prilogu 1-OBRAZAC PONUDE.

Potrebno je ponuditi jedinične cijene odvojeno za svaku uslugu.

U jedinične cijene uračunati sve troškove materijala i radne snage potrebnih za izvršenje gore navedenih aktivnosti, uključujući transport stručnog osoblja izabranog preduzeća do naših objekata i nazad.

VREMENSKI ROK

Izvršilac radova se obavezuje da će voditi evidencije o vremenskim rokovima potrebnih usluga i snositi posljedice eventualnog zakašnjenja i neizvršenih obaveza koje je preuzeo.

Izvršilac radova se obavezuje da će po pozivu naručioca, najkasnije u roku od 2 dana, izvršiti dogovorenu obavezu. Ako se usluga Obavlja u regionu/LOT-u odakle je izabrani Izvršilac radova onda je rok za obavljanje usluge 1 dan od obavijesti za izvršenje usluge.

**Vandredne poslove iz oblasti sanitarnog inženjeringa (krpelji, ose, stršljenovi, zmije,…) izvršiti HITNO po pozivu, najkasnije u roku 12/24 sata u zavisnosti od lokacije benzinske stanice i preduzeća koje će obavljati navedene poslove.**

Izvršilac radova, prije izvršavanja gore navedenih aktivnosti, obavezan je e-mailom ili na drugi način obavijetiti lice za HSE u G Petrolu Sarajevo. U slučaju da bude vršio uslugu bez obavještenja lica za HSE, naručilac nije obavezan da navedenu uslugu plati.

FAKTURISANJE

Fakturisanje od strane dobavljača prema naručiocu vrši se nakon završenog posla, izdavanjem potvrde o izvršenoj usluzi i dinamikom koju naknadno dogovorimo (svaka dva mjeseca, pola godine, godišnje,..).

Dokaz da je posao završen je naljepnica na objektu društva i zapisnik o izvršenoj usluzi. Ovlašteno preduzeće je dužno dostaviti Izvještaje, jedan primjerak na objekat a jedan primjerak odgovornom HSE licu.

**U prilogu Računa treba da se nalazi:**

* Potpisan zapisnik o izvršenoj usluzi (prilog);

U slučaju da se dostavi faktura koja ne sadrži svu potrebnu dokumentaciju ista će biti vraćena ovlaštenom preduzeću na dopunu.

UGOVORNA KAZNA

Ugovorena kazna je mehanizam zaštite Naručioca u slučaju da ovlašteno preduzeće ne izvrši uslugu prema nalogu Naručioca u slučaju vanrednog zahtjeva od strane Naručioca ili sanitarnog inspektora.

Ugovorena kazna za prekoračenje iznosi **50 KM bez PDV-a** za svaku sedmicu od isteka roka koji je zakonski predviđen, bez saglasnosti HSE lica Društva. Ugovorni rok počinje teći od dana obostranog potpisivanja Ugovora.

Ovlašteno preduzeće koje bude izabrano kao najpovoljniji ponuđač uz predhodno ispunjene uslove navede o minimalnim uslovima**, u obavezi su da prate sve zakonske rokove iz oblasti predmetnih usluga i da obavještava Naručioca o eventualnim novim obavezama. Eventualne sankcije prema Naručiocu od državnih organa (sanitarne inspekcije) zbog neispunjenosti zakonskih obaveza, izabrano preduzeće će samo snositi.**

VRIJEME REALIZACIJE ROK

* Nakon potpisivanja obostranog ugovora izabrano ovlašteno preduzeće je istog dana dužno započeti sa aktivnostima na osnovu zakonskih obaveza ili naloga Naručioca.

Ovaj rok može se produžiti u izuzetnim slučajevima uz saglasnost odgovornog lica Društva.

**Ovlaštena kontakt osoba za tehnička pitanja od strane G-Petrola:**

Đuro Todorović

Menadžer za HSE i ekološku bezbjednost

G Petrol d.о.о. Sarajevo

Bosna i Hercegovina, Banja Luka, Kralja Nikole br.26,

Tel.: +387 51 971 975, Mob: +387 66 290 610

E-mail: [djuro.todorovic@nis.rs](mailto:djuro.todorovic@nis.rs)

**Ovlaštena kontakt osoba za komercijalna pitanja od strane G-Petrola:**

Nataša Butorović

Menadzer za podrsku poslovnim procesima nabavke,

G Petrol d.о.о. Sarajevo

Bosna i Hercegovina, Sarajevo, Marka Marulića 2, lamela B

Tel.: + 387 33 944 944, Mob: +387 65 662 951

E-mail: [natasa.butorovic](mailto:djuro.todorovic@nis.rs)@nis.rs